Last updated Apr 27, 2019
Cricbuzz
0
ସେୟାର
ଜୟପୁର: ମନୀଷ ପାଣ୍ଡେଙ୍କ ଅର୍ଦ୍ଧଶତକ ବଳରେ ସନରାଇଜର୍ସ ହାଇଦ୍ରାବାଦ ଶନିବାର ନିର୍ଦ୍ଧାରିତ ୨୦ ଓଭରରେ ୮ ଓ୍ଵିକେଟ ହରାଇ ୧୬୦ ରନ୍‌ କରିଛି। ଫଳରେ ରାଜସ୍ଥାନକୁ ୧୬୧ ରନ ଟାର୍ଗେଟ ମିଳିଛି। ଜୟପୁରସ୍ଥିତ ସଓ୍ଵାଇ ମାନସିଂହ ଷ୍ଟାଡିୟମରେ ଟସ୍‌ ଜିଣି ରାଜସ୍ଥାନ ବୋଲିଂ ନିଷ୍ପତ୍ତି ନେବା ପରେ ହାଇଦ୍ରାବାଦ୍‌ ବ୍ୟାଟିଂ କରିଥିଲା। ମନୀଷ ପାଣ୍ଡେ ୩୬ ବଲ ଖେଳି ୬୧ ରନ କରିଥିଲେ। ଏଥିରେ ୯ଟି ଚୌକା ସାମିଲ ଥିଲା। ଶ୍ରେୟସ ଗୋପାଳଙ୍କ ବଲ ସଂଜୁ ସାମସନଙ୍କୁ କ୍ୟାଚ ଦେଇ ମନୀଷ ଆଉଟ ହୋଇଥିଲେ।
ହାଇଦ୍ରାବାଦ୍‌ ସ୍କୋର ୨୮ ରନରେ ପ୍ରଥମ ଓ୍ଵିକେଟ ଭାବେ ଅଧିନାୟକ କେନ୍‌ ଓ୍ଵିଲିୟମସନ (୧୩ ରନ)ଙ୍କୁ ହରାଇଥିଲା। ଶ୍ରେୟସ ଗୋପାଳଙ୍କ ଦ୍ୱାରା ଓ୍ଵିଲିୟମସନ୍‌ ବୋଲ୍ଡ ହୋଇଥିଲେ। ସ୍କୋର ୧୦୩ ରନରେ ଡାଭିଡ ଓ୍ଵାର୍ଣ୍ଣର (୩୭ ରନ, ୩୨ ବଲ) ଓସାନେ ଥୋମାସଙ୍କ ବଲ ଷ୍ଟିଭେନ ସ୍ମିଥଙ୍କୁ କ୍ୟାଚ ଦେଇ ପାଭଲିଅନ ଫେରିଥିଲେ। ୧୪.୩ ଓଭରରେ ହାଇଦ୍ରାବାଦ୍‌ ୩ଟି ଓ୍ଵିକେଟ ହରାଇଥିବା ବେଳେ ପରବର୍ତ୍ତୀ ୫ ଓଭରରେ ୫ଟି ଓ୍ଵିକେଟ ହରାଇଥିବାରୁ ଏକ ବିଶାଳ ସ୍କୋର ହୋଇପାରି ନଥିଲା।
ଟିମ୍‌ର ଅନ୍ୟ ଖେଳାଳିମାନେ ସେତେ ଭଲ ସ୍କୋର କରିପାରି ନଥିଲେ। ବିଜୟ ଶଙ୍କର ୮ ରନ, ସାକିବ ଅଲ ହାସନ ୯ ରନ, ଋଦ୍ଧିମାନ ଶାହା ୫ ରନ, ରସିଦ ଖାନ ୧୭ ରନ, ଭୁବନେଶ୍ୱର କୁମାର ୧ ରନ କରିଥିଲେ। ରାଜସ୍ଥାନର ବରୁଣ ଆରୋନ, ଓସାନେ ଥୋମାସ, ଶ୍ରେୟସ ଗୋପାଳ ଓ ଜୟଦେବ ଉନାଦକଟ ୨-୨ ଓ୍ଵିକେଟ ନେଇଥିଲେ।
ପୂର୍ବବର୍ତ୍ତୀ ଖବର
୩୫ବର୍ଷ ପର୍ଯ୍ୟନ୍ତ ଭିକ୍ଷା କରି ଖାଉଥିଲି, ଅନେକ ସମୟରେ ଘର ପୋଛିବା ସହ ଲୋକଙ୍କୁ ଚା’ କରି ଦେଇଛି : ମୋଦୀ
ପରବର୍ତ୍ତୀ ଖବର